CELEX: 
Language: bg
Date: 2017-03-20 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА относно условията за класифициране без изпитване на продукти от слепен слоест дървен материал, обхванати от хармонизирания стандарт EN 14080, и продукти от строителен дървен материал с клиновидни зъби, обхванати от хармонизирания стандарт EN 15497, по отношение на реакцията им на огън, и за изменение на Решение 2005/610/ЕО

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  1
                е включено правомощие на Комисията да приема делегирани актове за въвеждане на класове за експлоатационните показатели по отношение на съществените характеристики на строителните продукти. Регламентът също така предвижда производителите на строителни продукти да не бъдат обременявани с ненужна административна тежест или разходи. По-специално, съгласно член 28 от Регламент (ЕС) № 305/2011 Комисията следва да избере най-малко обременителната система за оценка и проверка на постоянството на експлоатационните показатели, която при все това може да служи адекватно за нуждите на здравеопазването, безопасността и околната среда.
            
            
               В случаите, когато експлоатационните показатели на някои строителни продукти вече са доказани достатъчно от стабилни резултати от изпитвания или други съществуващи данни, на техните производители следва да бъде разрешено — при условия, които следва да бъдат определени — да обявят определен клас на експлоатационни показатели без изпитване или без по-нататъшно изпитване на тези продукти съгласно предвиденото в член 27, параграф 5 и член 36, параграф 1, буква а) от Регламент (ЕС) № 305/2011. Тази опростена процедура допълнително намалява административната тежест и разходите за производителите.
            
            
               По време на консултациите с експерти, посочени от държавите членки, въз основа на резултатите от обстойните изпитвания, извършени от представителите на отрасъла, беше доказано, че продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхванати от хармонизирания стандарт EN 15497, са доказали, че имат стабилни и предсказуеми експлоатационни показатели по отношение на реакцията им на огън, при положение че отговарят на определени условия. По тази причина за експлоатационните показатели за реакция на огън на тези продукти може да се приеме, без да е необходимо допълнително изпитване, че отговарят на определени класове за експлоатационните показатели, когато са изпълнени гореупоменатите условия.
            
            
               С настоящия проект на регламент се определят условията, при които могат да бъдат прилагани тези опростени процедури за определяне на експлоатационните показатели по отношение на реакцията на огън на продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхванати от хармонизиран стандарт EN 15497.
            
            
               С Решение 2005/610/ЕО на Комисията
                  2
                вече са установени класове на реакция на огън за продуктите от слепен слоест дървен материал, обхванати от EN 14080. В таблица 1 от приложението към посоченото решение са представени необходимите условия за класифициране без необходимост от допълнително изпитване за тези продукти. В таблицата минималната им обща дебелина е определена на 40 mm. Въпреки това доказаните стабилни и предсказуеми експлоатационни показатели по отношение на реакцията им на огън дават основание посоченото условие за дебелина да се коригира и да бъде намалено на 22 mm. От съображения за правна сигурност таблица 1 в приложението към Решение 2005/610/ЕО следва да бъде заличена и вместо нея следва да се прилага приложението към настоящия регламент.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проектът за регламент беше обсъден първо в експертната подгрупа за реакцията на огън (FireSubAG) на 12 март 2015 г. и след това — на заседанието на Консултативната група по строителството
                  3
                (КГ) на 8 май 2015 г. Проектът бе представен и за писмена консултация с експерти в периода от 6 март до 8 май 2015 г. Преди всеки от тези етапи на всички държави членки беше предоставена възможност да определят експерти за участие в консултацията. Освен тях в консултацията участваха и други външни заинтересовани страни. Документите, обсъдени във FireSubAG и КГ във връзка с писмената консултация, бяха предадени едновременно на Европейския парламент и на Съвета, както е предвидено в Общото споразумение относно делегираните актове. Представените в този процес констатации бяха взети предвид при изготвянето на окончателния проект на настоящия акт, предназначен за междуведомствената консултация.
            
            
               С цел да се съберат отзиви от широката общественост публичен достъп до него беше предоставен чрез портала „По-добро регулиране“ от 12 януари до 9 февруари 2017 г. Не са получени отзиви.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Съгласно член 27 от Регламент (ЕС) № 305/2011 по отношение на съществените характеристики на строителните продукти могат да бъдат определени класове на експлоатационни показатели. В съответствие с член 27, параграф 1 това може да бъде направено с делегирани актове на Комисията, а в член 27, параграф 2 се допуска за целта да се използват хармонизирани стандарти.
            
            
               Освен това съгласно член 27, параграф 5 Комисията може да определя условията, при които се счита, че даден строителен продукт отговаря на определен клас на експлоатационни показатели без изпитване или без по-нататъшно изпитване, за да се избегне излишно изпитване на строителни продукти, чиито експлоатационни показатели са достатъчно добре доказани от стабилни резултати от изпитване или други съществуващи данни.
            
            
               Тези условия трябва да бъдат изпълнени, в случай че даден производител желае да замени изпитването за типа на своя продукт с тези нива или класове на експлоатационни показатели, както е определено в член 36, параграф 1, буква а) от Регламент (ЕС) № 305/2011.
            
            
               Европейската система за класификация, създадена с Делегиран регламент (ЕС) 2016/364 на Комисията
                  4
                относно реакцията на огън на строителните продукти, и по-специално таблица 1 от приложението към него, е приложима към продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхвати от хармонизирания стандарт EN 15497.
            
            
               Според проведените консултации в рамките на експертната група експлоатационните показатели за реакция на огън на продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхванати от хармонизирания стандарт EN 15497, в рамките на класификацията, предвидена в Регламент (ЕС) 2016/364, са добре установени. По тази причина за експлоатационните показатели по отношение на реакцията на огън на тези продукти може да се приеме, без да е необходимо допълнително изпитване, че отговарят на определен клас експлоатационни показатели, дефиниран в упоменатата по-горе европейска система за класификация.
            
            
               Проектът на регламент съответства на принципа на пропорционалност, тъй като приемането на делегиран акт е най-ефикасният начин за постигане на желания резултат — намаляване на административната тежест, като същевременно правната сигурност продължава да бъде гарантирана. Той води до облекчаване на административните задължения за участниците на пазара, които те иначе би трябвало да спазят съгласно Регламент (ЕС) № 305/2011 във връзка с изпитването на попадащите в обхвата му продукти.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 20.3.2017 година
            
         
         
            
               относно условията за класифициране без изпитване на продукти от слепен слоест дървен материал, обхванати от хармонизирания стандарт EN 14080, и продукти от строителен дървен материал с клиновидни зъби, обхванати от хармонизирания стандарт EN 15497, по отношение на реакцията им на огън, и за изменение на Решение 2005/610/ЕО
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  5
               , и по-специално член 27, параграф 5 от него,
            
            
               като има предвид, че:
            
            
               (1)С Делегиран регламент (ЕС) 2016/364 на Комисията
                  6
                беше приета система за класифициране на експлоатационните показатели на строителните продукти по отношение на реакцията им на огън. Продуктите от слепен слоест дървен материал и продуктите от строителен дървен материал с клиновидни зъби са сред строителните продукти, за които се отнася посоченият делегиран регламент.
            
            
               (2)В таблица 1 от приложението към Решение 2005/610/ЕО на Комисията
                  7
                са определени класове на експлоатационните показатели за реакцията на огън на продукти от слепен слоест дървен материал, обхванати от хармонизирания стандарт EN 14080. Въпреки това проведени допълнителни изпитвания на тези продукти дават основание определените за тях условия в същото решение да се коригират.
            
            
               (3)Изпитванията показаха, че продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхванати от хармонизирания стандарт EN 15497, имат стабилни и предсказуеми експлоатационни показатели по отношение на реакцията на огън, при условие че отговарят на определени условия по отношение на минималната средна плътност на дървесината и минималната средна дебелина на продукта.
            
            
               (4)Поради това следва да се приеме, че при посочените условия продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхванати от хармонизирания стандарт EN 15497, отговарят на определен клас експлоатационни показатели за реакцията на огън, установен в Делегиран регламент (ЕС) 2016/364, без да е необходимо по-нататъшно изпитване.
            
            
               (5)От съображения за правна сигурност таблица 1 в приложението към Решение 2005/610/ЕО следва да бъде заличена, като вместо нея за продуктите от слепен слоест дървен материал, обхванати от хармонизирания стандарт EN 14080, следва да се прилага приложението към настоящия регламент,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               За продуктите от слепен слоест дървен материал, обхванати от хармонизирания стандарт EN 14080, и продуктите от строителен дървен материал с клиновидни зъби, обхванати от хармонизирания стандарт EN 15497, които съответстват на условията, определени в приложението, се счита, че отговарят на класовете експлоатационни показатели, посочени в приложението, без да бъдат изпитвани.
            
            
               Член 2
            
            
               Таблица 1 в приложението към Решение 2005/610/ЕО се заличава.
            
            
               Член 3
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 20.3.2017 година.
            
         
         
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  ОВ L 88, 4.4.2011 г., стр. 5.
               
               
                  
                     (2)
                  
                  
                        ОВ L 208, 11.8.2005 г., стр. 21.
                  
               
               
                  
                     (3)
                  Кодов номер E01329 в Регистъра на експертните групи към Комисията и други подобни органи.
               
               
                  
                     (4)
                  ОВ L 68, 15.3.2016 г., стр. 4.
               
               
                  
                     (5)
                  ОВ L 88, 4.4.2011 г., стр. 5.
               
               
                  
                     (6)
                  Делегиран регламент (ЕС) 2016/364 на Комисията от 1 юли 2015 г. относно класифицирането на експлоатационните показатели за реакцията на огън на строителните продукти в съответствие с Регламент (ЕС) № 305/2011 на Европейския парламент и на Съвета (ОВ L 68, 15.3.2016 г., стр. 4). 
               
               
                  
                     (7)
                  Решение 2005/610/ЕО на Комисията от 9 август 2005 г. за създаване на класове за реакция на огън за някои строителни продукти (ОВ L 208, 11.8.2005 г., стp. 21).
               
            
      
    ---documentbreak--- 
      
         
         
            
               ПРИЛОЖЕНИЕ
            
            
            
            
                  
            
            
                     
                        Продукти
                           1
                        
                     
                  
                  
                     
                        Минимална средна плътност
                           2
                         
                     
                     
                        (в kg/m3)
                     
                  
                  
                     
                        Минимална обща дебелина 
                     
                     
                        (в mm)
                     
                  
                  
                     
                        Клас 
                           3
                        
                     
                     
                  
               
                     
                        Продукти от слепен слоест дървен материал, обхванати от хармонизирания стандарт EN 14080, и продукти от строителен дървен материал с клиновидни зъби, обхванати от хармонизирания стандарт EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Прилага се за всички видове и лепила, обхванати от продуктовите стандарти.
               
               
                  
                     (2)
                  При условията в съответствие със стандарт EN 13238.
               
               
                  
                     (3)
                  Клас, определен в таблица 1 от приложението към Делегиран регламент (ЕС) 2016/364.